text: Marianne satsede alt på at vinde DM i kreativ grandækning
  29 september 2017 kl. 16.20
  14 kirkegårdsgravere kæmpede fredag om at blive Danmarks bedste til at grandække en grav. Marianne Rasmussen fra Jelling deltog i den kreative klasse.
  Marianne Rasmussen er graver ved fire kirker på Jellingkanten. I dag kæmpede hun for at blive den bedste til Danmarksmesterskaberne i grandækning på Kirkens Forum i Messehallerne i Fredericia.
  Hun har tidligere været landmand, men skiftede til jobbet som kirkegårdsgraver i 2001.
  Marianne Rasmussen, graver, Jelling: "Vi vil gerne vise, hvad vi går og laver hver dag,"
  - Vi vil gerne vise, hvad vi går og laver hver dag, fortæller Marianne Rasmussen.
  DM i Grandækning 2017 finder sted under Kirkens Forum i Fredericia, der er en fagmesse, som samler menighedsrådsmedlemmer, præster, provster, personale i stifterne og provstierne samt ansatte i kirken.
  Det er kun trejde gang Kirkens Forum afholder DM i Grandækning. 
  Sidste år kæmpede 14 gravere om prisen som Danmarks bedste grandækker. 
  I år dystes der også på 14 gravsteder, men denne gang i to kategorier.
  Syv gravsteder skulle pyntes som man gør traditionelt, og syv gravsteder skulle udsmykkes, så man kunne se nye idéer og trends.
  Marianne Rasmussen var med i kategorien kreativ grandækning.:
  - Jeg håber selvfølgelig på at vinde, siger hun.
  Efter TV SYDs besøg blev vinderen fundet, og Marianne Rasmussen kan nu kalde sig danmarksmester i kreativ gravdækning.
  